༸གོང་ས་ཏཱ་ལའི་བླ་མ་མཆོག་བོད་ནས་ཞལ་གྱེས་ཏེ་ལོ་༥༩འགྲོ་གི་ཡོད་པ་དང་།མི་ལོ་ལྔ་བཅུ་ང་དགུའི་ནང་ཆོས་ཀྱི་དབུ་ཁྲིད་སྐུ་ན་གཞོན་གཞོན་དེ་དེང་སང་སྙན་གྲགས་ཆེ་བའི་འཛམ་གླིང་གི་ཆོས་ཕྱོགས་དབུ་ཁྲིད་ཅིག་ལ་སྒྱུར་ནས་ནོ་སྦེལ་ཞི་བདེའི་གཟེངས་རྟགས་བཞེས་མཁན་ཞིག་ཆགས་ཡོད།༸གོང་ས་ཏཱ་ལའི་བླ་མ་མཆོག་གིས་རང་ཡུལ་གངས་ཅན་ལྗོངས་ཀྱི་ལྷ་ཁང་དང་མཆོད་ཁང་།རི་དང་ཆུ།དེ་བཞིན་གངས་ལྗོངས་སུ་གནས་པའི་གངས་ཅན་པ་རྣམས་ཉིན་མཚན་ཀུན་དུ་ཐུགས་དྲན་གསོ་མཛད་བཞིན་ཡོད་པ་དེ་ངས་གསལ་པོ་ཤེས་ཀྱི་འདུགངས།བོད་ཀྱི་གནད་དོན་ཐག་གཅོད་བྱ་རྒྱུ་དེ་ནི་ཆབ་སྲིད་པའི་རྣམ་དཔྱོད་དང་།ལོ་རྒྱུས་ཀྱིས་སྤྲད་པའི་གོ་སྐབས་ལ་རག་ལུས་ཡོད་པ་དང་།དེ་གཉིས་ཡ་མ་བྲལ་བ་དགོས་རྒྱུ་གལ་ཆེན་པོ་ཡིན་པའི་ངོས་འཛིན་བྱེད་ཀྱི་ཡོད།༸གོང་ས་ཏཱ་ལའི་བླ་མ་མཆོག་རི་བོ་རྩེ་ལྔར་ཕེབས་ནས་ཆོས་འབྲེལ་གནང་རྒྱུ་དང་།ལྷ་སར་ཕེབས་ནས་བོད་མི་མང་དང་མཇལ་ཐུབ་པའི་རེ་སྨོན་མངོན་འགྱུར་ཡོང་བའི་སྨོན་ལམ་ཞུ་རྒྱུ་ཡིན།ཞེས་འཁོད་ཡོད་འདུག